Mirlind Daku

Mirlind Daku (lindur më 1 janar 1998) është një futbollist profesionist kosovar që luan si një sulmues për Rubin Kazan, edhe per Shqipëria. Preardhjen e ka nga fshatin Përlepnicë.

Karriera me klube
Llapi
Më 24 janar 2017, Daku firmosi një kontratë pesë-vjeçare me klubin e Superligës Llapi. Më 18 shkurt, ai debutoi në raundin e pestë të Kupës së Kosovës 2016–17 kundër Feronikelit, duke u aktivizuar në minutën e 95të në vend të Berat Hysenit; ai shënoi disa minuta më pas me Llapin që fitoi 4–2 me penallti. 

Osijek
Më 20 korrik 2018, Daku u transferua në Kroaci te ekipi rezervë i Osijek, duke firmosur deri në qershor 2022. Ai debutoi më 25 gusht duke luajtur si titullar në barazimin 2–2 kundër Šibenik.

Huazimi te Kukësi
Më 24 korrik 2019, Daku huazua për një sezon te Kukësi në Kategorinë Superiore. Ai luajti ndeshjen e parë me ekipin e tij të ri më 18 gusht kundër Partizanit në Superkupën e Shqipërisë, duke zëvendësuar Vasil Shkurtin në minutën e 66të.

Huazimi te Ballkani
Më 11 janar 2020, Daku u rikthye në Kosovë duke u huazuar te Ballkani për pjesën e mbetur të sezonin 2019–20. Ai debutoi më 29 shkurt në barazimin pa gola kundër Prishtinës në kampionat, duke u aktivizuar si zëvëndësues në pjesën e dytë.

Karriera ndërkombëtare
Kosova
Më 21 mars 2017, Daku u thirr për herë të parë në ekipin nën-21 për ndeshjen kualifikuese të Kampionatit Evropian nën-21 2019 kundër Irlandës. Ai debutoi zyrtarisht më 9 nëntor në një tjetër ndeshje kualifikuese, këtë herë kundër Izraelit, duke hyrë si zëvëndësues në vend të Ardit Gashit në minutën e 54të. 

Më 22 janar 2018, Daku u thirr në ekipin e parë për një ndeshje miqësore kundër Azerbajxhanit. Megjithatë, ndeshja u anullua dy ditë më vonë duke bërë që lojtari të mos debutonte.

Shqipëria
Në qershor 2023, Daku mori pasaportën shqiptare duke u bërë i disponueshëm për të luajtur me kombëtaren shqiptare. Më 1 shtator, ai u thirr për dy ndeshjet kualifikuese të Euro 2024 kundër Republikës Çeke dhe Polonisë. Daku debutoi gjashtë ditë më pas në barazimin 1–1 kundër Çekisë në Pragë. Më 10 shtator, Daku regjistroi golin e parë me kombëtaren në fitoren 2–0 kundër Polonisë në Air Albania Stadium, duke shënuar vetëm dy minuta pasi kishte hyrë në fushë si zëvëndësues. Kjo ishte fitorja e parë e Shqipërisë ndaj Polonisë që nga viti 1953.

 Referime 

 Lidhje të jashtme 



Kategoria:Lindje 1998
Kategoria:Njerëz që jetojnë
Kategoria:Futbollistë nga Gjilani
Kategoria:Futbollistë kosovarë
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në KF Llapi
Kategoria:Futbollistë në FK Kukësi
Kategoria:Futbollistë në KF Ballkani
Kategoria:Futbollistë në Kategoria Superiore
Kategoria:Futbollistë në Raiffeisen Superliga
Kategoria:Futbollistë në UEFA Euro 2024